बुलंदशहर/मेरठ. बहुजन समाजवादी पार्टी (बसपा) के राष्ट्रीय महासचिव नसीमुद्दीन सिद्दीकी मंगलवार को शिकारपुर के बालाजी गेस्ट हाऊस में एक सभा को संबोधित कर रहे थे। उन्होंने राममंदिर पर बोलते हुए कहा कि यह चुनाव का समय चल रहा है। चुनाव को जीतने के लिए बीजेपी राम मंदिर और गो मांस के ऊपर दादरी जैसे दंगे करवाकर माहौल खराब करना चाहती है। उन्होंने प्रधानमंत्री पर तंज कसते हुए कहा कि चुनाव के समय बीजेपी पाकिस्तानियों के सिर काटने की बात करती है, लेकिन पीएम मोदी पाकिस्तान में जाकर दावत का मजा ले रहे हैं।
बुलंदशहर की शिकारपुर सीट पर तीन साल से तैयारी कर रहे प्रभारी को हटाकर बीएसपी ने बसपा नेता और पूर्व मंत्री रामवीर उपाध्याय के भाई को प्रत्याशी बनाकर मैदान में उतार दिया है। वहीं, नसीमुद्दीन सिद्दीकी ने बुलंदशहर में मंगलवार को अपने बेटे अफजल सिद्दिकी के साथ बसपा का मंच साझा किया और जनता से रूबरू कराया।
बसपा में शुरू हुआ परिवारवाद
हाथरस के निवासी बसपा सरकार के पूर्व मंत्री रामवीर उपाध्याय के भाई मुकुल उपाध्याय को बुलंदशहर की शिकारपुर सीट से विधानसभा प्रत्याशी घोषित किया गया है। मुकुल से पहले इस सीट पर पिछले तीन साल से बुलंदशहर के देवेंद्र भारद्वाज चुनाव की तैयारी कर रहे थे। ऐन वक्त पर उनका टिकट कटने से समर्थकों ने नसीमुद्दीन सिद्दीकी के सामने प्रदर्शन किया। हालांकि, बाद में पुलिस ने उन्हें वहां से हटा दिया।
बेटे को चुनाव लड़ाने का नहीं इरादा
नसीमुद्दीन सिद्दीकी ने बताया कि उन्होंने मायावती के कहने पर अपने बेटे को लोकसभा चुनाव में उतारा था। फिलहाल उनका इरादा उसे चुनाव लड़ाने का नहीं है। लेकिन, चुनाव अभी दूर है। मुकुल उपाध्याय की उम्मीदवारी के विरोध के मुद्दे पर उन्होंने कहा कि देवेंद्र भारद्वाज को संगठन में जगह दी जाएगी।
फोटो: मंच से बोलते बीएसपी नेता नसीमुद्दीन सिद्दिकी और हाथ जोड़कर खड़े उनके बेटे।
hin_Deva hin_Deva bho_Deva hin_Deva hin_Deva hin_Deva hin_Deva